Slokas pamatskola

Slokas pamatskola bija viena no Jūrmalas pamatskolām, kas atradās Skolas ielā 3, Slokas apkaimē.

 Vēsture 
Skola dibināta 1907. gadā kā Slokas pilsētas skola Slokā, tagadējo skolas ēku uzcēla 1910.—1911. gadā. Pirmā pasaules kara laikā 1915. gadā mācības pārtrauca un skolas ēkā iekārtoja piefrontes lazareti. 1920. — 1940. gadā darbojās kā Slokas sešgadīga pamatskola, Otrā pasaules kara laikā tajā atradās lazarete un noliktava.
1945. gadā to pārveidoja par Slokas 1. vidusskolu, kurā mācības notika divās maiņās. Pēc Slokas iekļaušanas Jūrmalas pilsētā 1959. gadā to pārdēvēja par Jūrmalas 1. vidusskolu.

1974. gadā Jūrmalas 1. vidusskola pārcēlās uz jaunu ēku Raiņa ielā 55, Kauguru mikrorajonā (tagad tur atrodas Jūrmalas Valsts ģimnāzija), bet ēkā darbojās Jūrmalas 1. astoņgadīgā skola, ko 1985. gadā pārveidoja par Jūrmalas 7. vidusskolu ar krievu mācību valodu.  
1989. gadā to pārcēla uz jaunu ēku Rūpniecības ielā 13, Kauguru apkaimē (tagad tur atrodas Jūrmalas Mežmalas pamatskola), bet ēkā darbojās Jūrmalas 1. deviņgadīgā skola, ko pēc Latvijas neatkarības atgūšanas 1992. gadā pārdēvēja par Slokas pamatskolu.

2022. gada janvārī tika paziņots plāns ar septembri pievienot Slokas pamatskolu Jūrmalas Valsts ģimnāzijai, kas izsauca skolotāju un vecāku iebildumus.NRA. Jūrmalā grasās likvidēt EkoskoluLSM. Pretestību raisa iecere Slokas pamatskolu pievienot Jūrmalas Valsts ģimnāzijai Jūrmalas dome šo plānu 17. februārī apstiprināja.Jūrmala.lv. Plāno reorganizēt trīs skolas Jūrmalā

2022. gada augustā skolu pārdēvēja par "JVĢ sākumskolu".

 Izglītības programmas 
 pamatizglītības programma (kods 21011111)
 speciālās pamatizglītības programma izglītojamajiem ar mācīšanās traucējumiem (kods 21015611)
 Interešu izglītības programmas (interešu izglītības pulciņi)

 Atsauces 

Kategorija:Skolas Jūrmalā
Kategorija:Sloka
Kategorija:Pamatskolas Latvijā